1871

Η παρούσα σελίδα αφορά το έτος 1871 κατά το Γρηγοριανό ημερολόγιο

Γεγονότα 
18 Ιανουαρίου - Τα κράτη-μέλη της Βόρειας Γερμανικής Συνομοσπονδίας και τα νότια γερμανικά κράτη ενώνονται σε ένα ενιαίο κράτος γνωστό ως Γερμανική Αυτοκρατορία. Στην Αίθουσα των Κατόπτρων στο Ανάκτορο των Βερσαλλιών, ο βασιλιάς της Πρωσίας, Γουλιέλμος Α', ανακηρύσσεται ο πρώτος Γερμανός αυτοκράτορας.
21 Ιανουαρίου - Τα γαλλικά και ιταλικά εθελοντικά στρατεύματα του Τζουζέπε Γκαριμπάλντι νικούν τους Πρώσους στη Ντιζόν.
18 Μαρτίου - Ανακήρυξη της Παρισινής Κομμούνας. Ο πρόεδρος της γαλλικής δημοκρατίας Αδόλφος Θιέρσος διατάζει την εκκένωση του Παρισιού.
21 Μαρτίου - Ο Όττο φον Μπίσμαρκ διορίζεται καγκελάριος της Γερμανικής Αυτοκρατορίας.
26 Μαρτίου - Διεξάγονται οι εκλογές του συμβουλίου της Παρισινής Κομμούνας.
27 Μαρτίου - Πραγματοποιείται ο πρώτος διεθνής αγώνας ράγκμπι, όταν η Σκωτία νικά την Αγγλία στο Εδιμβούργο.
28 Μαρτίου - Εγκαθιδρύεται επίσημα στο Παρίσι η Παρισινή Κομμούνα.
29 Μαρτίου - Εγκαινιάζεται από τη Βασίλισσα Βικτώρια το Royal Albert Hall.
21 Μαΐου - Τα γαλλικά στρατεύματα εισβάλλουν στην Παρισινή Κομμούνα και οι κάτοικοι της πόλης εμπλέκονται σε οδομαχίες. Μέχρι το τέλος της "Ματωμένης Εβδομάδας" σκοτώνονται χιλιάδες Κομμουνάροι.
28 Μαΐου - Πέφτει η Παρισινή Κομμούνα.
10 Ιουνίου - 109 Αμερικανοί πεζοναύτες πραγματοποιούν επίθεση στα φρούρια του ποταμού Χαν στο νησί Γκάγχουαντο της Κορέας.
Ιούνιος - Ιδρύεται το Ωδείο Αθηνών.
2 Ιουλίου - Ο Βίκτωρ Εμμανουήλ Β΄ εισέρχεται στη Ρώμη αφού την κατέκτησε από τα Παπικά Κράτη.
20 Ιουλίου - Η Βρετανική Κολομβία εντάσσεται στη συνομοσπονδία του Καναδά.
8 Οκτωβρίου - Τέσσερις μεγάλες πυρκαγιές ξεσπούν στις όχθες της λίμνης Μίσιγκαν, μεταξύ των οποίων και η Μεγάλη Φωτιά του Σικάγου.
10 Οκτωβρίου - Κατασβένεται η μεγάλη φωτιά στο Σικάγο, η οποία ξεκίνησε στις 8 Οκτωβρίου από έναν αχυρώνα.
10 Νοεμβρίου - Ο Χένρι Μόρτον Στάνλεϊ εντοπίζει τον αγνοούμενο εξερευνητή και ιεραπόστολο Ντέιβιντ Λίβινγκστον κοντά στη λίμνη Τανγκανίκα, χαιρετώντας τον με την περίφημη φράση "Ο Δρ. Λίβινγκστον, υποθέτω;".
24 Δεκεμβρίου - Κάνει πρεμιέρα στο Κάιρο της Αιγύπτου η όπερα Αΐντα.

Γεννήσεις 

18 Ιανουαρίου - Βενιαμίν, Πατριάρχης Κωνσταντινουπόλεως
4 Φεβρουαρίου - Φρίντριχ Έμπερτ, Γερμανός πολιτικός
5 Μαρτίου - Ρόζα Λούξεμπουργκ, Γερμανίδα πολιτικός
12 Απριλίου - Ιωάννης Μεταξάς, Έλληνας δικτάτορας
10 Ιουλίου - Μαρσέλ Προυστ, Γάλλος συγγραφέας
7 Αυγούστου - Ραμπιντρανάθ Ταγκόρ, Ινδός συγγραφέας
13 Αυγούστου - Καρλ Λίμπκνεχτ, Γερμανός πολιτικός
25 Αυγούστου - Ενρίκο Τελλίνι, Ιταλός στρατιωτικός
30 Αυγούστου - Έρνεστ Ράδερφορντ, Νεοζηλανδός φυσικός
21 Σεπτεμβρίου - Μελέτιος Μεταξάκης, Πατριάρχης Κωνσταντινουπόλεως
27 Σεπτεμβρίου - Γκράτσια Ντελέντα, Ιταλίδα συγγραφέας
28 Σεπτεμβρίου - Πιέτρο Μπαντόλιο, Ιταλός στρατιωτικός και πολιτικός
14 Οκτωβρίου - Αλεξάντερ φον Τσεμλίνσκυ, Αυστριακός συνθέτης και διευθυντής ορχήστρας
30 Οκτωβρίου - Πωλ Βαλερύ, Γάλλος συγγραφέας
14 Δεκεμβρίου - Φρανκ Μπάρτλεμαν, Αμερικανός ιερέας
Λάμπρος Αστέρης, Έλληνας δημοσιογράφος και συγγραφέας
Σίμος Μενάρδος, Έλληνας συγγραφέας
Γρηγόριος Παπαμαλής, Έλληνας ζωγράφος

Θάνατοι 

11 Μαΐου - Τζον Χέρσελ, Άγγλος αστρονόμος
15 Ιουλίου - Αικατερίνη Τρικούπη, Ελληνίδα σύζυγος του Σπυρίδωνα Τρικούπη 
18 Οκτωβρίου - Τσαρλς Μπάμπατζ, Άγγλος μαθηματικός και εφευρέτης
8 Νοεμβρίου - Κάρολος Φραγκίσκος Χολ, Αμερικανός εξερευνητής
Ιωάννης Λεβαδεύς - Νικολαΐδης, Έλληνας λόγιος
Παναγιώτης Σ. Σαμαρτζής, Έλληνας χρονικογράφος

Εξωτερικοί σύνδεσμοι 
 

Έτη